兰若倚西冈,年深松桂长。似闻葛洪井,还近赞公房。<br>挂衲云林净,翻经石榻凉。下方一回首,烟露日苍苍。<br>兰玉无偏爱,衾绸不忍欺。<br>甘辛同逆旋。生死独先知。<br>马鬣苔封合,鱼矶宝帐遗。<br>酸风入松槚,空作暮山悲。<br>兰溪行过后,迤逦到巴河。<br>江狭无矶险,沙平有港多。<br>邻舟同永夜,渔火照寒波。<br>独惜年华晏,其如道远何。<br>兰亭人寂几何年,着我糟丘亦冗员。<br>寻访雪溪无酒债,主张禊帖有诗权。<br>千岩秀处书如堵,五月凉时藕似船。<br>只麽折浮真足矣,底须妄想到花边。<br>兰菊被秋坂,危宇冠层巔。<br>杂树自隐日,脩条争刺天。<br>石斜苔附秀,樛穷蔓倒悬。<br>撷英欲谁遗,伫立徒娟娟。<br>兰皋彻夜树旄干。战渴望梅酸。想有歌姬半臂,更深自可鏖寒。敲门寄曲,惊回蝶梦,旋篝灯看。坛下已收降将,火牛不用田单。<br>兰氏小姬名凤笙,邯郸美人独擅名。<br>等闲一见万金贱,何况逍遥翡翠屏。<br>精神婉娈性情适,自恨生身杨柳陌。<br>陌上羞看游冶郎,镜中愁作当眉碧。<br>学得秦筝不肯弹,却将针指凑齐纨。<br>鸳鸯刺就肠先断,掩却银床独自叹。<br>兰台大著作,族派共关西。<br>南海分忧寄,东门叙解携。<br>离城衝臘雪,宿馆听晨鸡。<br>画鷁江波远,鸣驺岭路迷。<br>陆梅香已尽,越鸟暖初啼。<br>入境风生扇,行春柳拂堤。<br>杀青前事在,饮水古人齐。<br>卧理应多暇,无忘寄尺题。<br>兰俎既升,蘋羞可荐。金石载设,咸英已变。<br>林泽斯总,山川是遍。敢用敷诚,实惟忘倦。<br>兰舟演漾水云空,花叶田田岛屿风。<br>棹入琼波最深处,玉楼金殿影西东。<br>兰溪美箭不成笛,离离玉筋排霜脊。<br>千沟万缕自生风,入手未开先惨忄栗。<br>公家列屋闲蛾眉,珠帘不动花阴移。<br>雾帐银床初破睡,牙签玉局坐弹棋。<br>东坡病叟长羁旅,冻卧饥吟似饥鼠。<br>倚赖春风洗破衾,一夜雪寒披故絮。<br>火冷灯青谁复知,孤舟儿女自AA27咿。<br>皇天何时反炎燠,愧此八尺黄琉璃。<br>愿公净埽清香阁,卧听风漪声满榻。<br>习习还従两腋生,请公乘此朝阊阖。<br>兰切膏凝,柳沟燧落,光景乍新。正石坛人静,风清绮陌,朱筵灯闹,雨压香尘。不似潘郎花作县,且管勾江山当主人。看承处,有帘犀透月,蜡凤烧云。裴回五